b'\n_START_ARTICLE_\nSkuodo herbas\n_START_SECTION_\nApra\xc5\xa1as\n_START_PARAGRAPH_\nM\xc4\x97lyname lauke auksin\xc4\x97 m\xc5\xabro siena su vartais ir trimis bok\xc5\xa1teliais su kry\xc5\xbeiais, vart\xc5\xb3 angoje ant auksinio dubens k\xc5\xabno spalvos \xc5\xa0v. Jono Krik\xc5\xa1tytojo galva, plaukai ir barzda juodi.\n_START_SECTION_\nSimbolika\n_START_PARAGRAPH_\n\xc5\xa0v. Jonas krik\xc5\xa1tytojas buvo Jono Chodkevi\xc4\x8diaus ir kartu Johanesbergu perkrik\xc5\xa1tyto Skuodo glob\xc4\x97jas. Vartai su bok\xc5\xa1teliais sietini su antr\xc4\x85ja miesto pavadinimo dalimi\xc2\xa0\xe2\x80\x93 berg, kuri tuomet rei\xc5\xa1k\xc4\x97 pil\xc4\xaf, \xc4\xaftvirtint\xc4\x85 gyvenviet\xc4\x99.\n_START_SECTION_\nIstorija\n_START_PARAGRAPH_\n1645\xc2\xa0m. vasario 18 d. Lietuvos r\xc5\xabm\xc5\xb3 mar\xc5\xa1alo Kazimiero Leono Sapiegos r\xc5\xabpes\xc4\x8diu valdovas Vladislovas Vaza suteik\xc4\x97 Skuodui Magdeburgo teises. Tuomet pirm\xc4\x85 kart\xc4\x85 buvo pamin\xc4\x97tas miesto antspaudo simbolis\xc2\xa0\xe2\x80\x93 \xe2\x80\x9evartuose nukirsta \xc5\xa1v. Jono krik\xc5\xa1tytojo galva\xe2\x80\x9c. Tai seniausias \xe2\x80\x9ekalbantis\xe2\x80\x9c miesto herbas Lietuvoje, naudotas iki XIX a. Pirm\xc4\x85 kart\xc4\x85 herbas atkurtas 1970\xc2\xa0m. ta\xc4\x8diau jis buvo atkurtas klaidingai, pakeistos spalvos, neliko ir \xc5\xa1v. Jono Krik\xc5\xa1tytojo galvos. Netrukus herbas panaikintas. I\xc5\xa1 naujo atkurt\xc4\x85 Skuodo miesto istorin\xc4\xaf herb\xc4\x85 (herbo etalono autorius\xc2\xa0\xe2\x80\x93 dailininkas Valerijonas Jucys) Lietuvos Respublikos Auk\xc5\xa1\xc4\x8diausioji Taryba patvirtino 1992\xc2\xa0m. gegu\xc5\xbe\xc4\x97s 6 d. nutarimu Nr. I-2555.'